DOHODA O ZACHOVANÍ MLČANLIVOSTI

uzavretá podľa ustanovení § 269 ods. 2 a § 271 Obchodného zákonníka (ďalej len „Obchodný zákonník“)

medzi stranami dohody:

|  |  |
| --- | --- |
| 1. Poskytujúca strana | eustream, a.s. |
| sídlo: | Votrubova 11/A, 821 09 Bratislava, Slovenská republika |
| zapísaný: | v obchodnom registri Okresného súdu Bratislava I., Oddiel: Sa, Vložka číslo: 3480/B |
| zastúpený: | Ing. Viliam Križan, vedúci obstarávania a logistiky |
| IČO: | 35 910 712 |
| IČ DPH: | SK2021931175 |
| DIČ: | 2021931175 |
| bankové spojenie I.: | VÚB, a.s. |
| SWIFT (BIC): | SUBASKBX |
| IBAN: | SK72 0200 0000 0000 0110 1153 |

|  |  |
| --- | --- |
| bankové spojenie II.: | Tatra banka, a.s. |
| SWIFT (BIC): | TATRSKBX |
| IBAN: | SK78 1100 0000 0029 3570 0511 |

|  |  |
| --- | --- |
| kontaktná osoba: | Ing. Martin Mikula, expert obstarávania |

(ďalej len „Poskytujúca strana“)

a

|  |  |
| --- | --- |
| 2. Prijímajúca strana |  |
| sídlo: |  |
|  |  |
| zapísaný: |  |
| zastúpený: |  |
| IČO: |  |
| IČ DPH: |  |
| DIČ: |  |
| bankové spojenie: |  |
| SWIFT (BIC): |  |
| IBAN: |  |
| kontaktná osoba: |  |

(ďalej len „Prijímajúca strana“)

(Prijímajúca strana a Poskytujúca strana ďalej spoločne ako „strany dohody“)

Preambula

Prijímajúca strana požiadala o sprístupnenie informácií a podkladov týkajúcich prípravy a predloženia ponuky v rámci postupu zadávania zákazky ohľadne výmeny hydraulických častí odstredivých plynových kompresorov s elektrickým pohonom typu 650-21-2 (ďalej len “účel“).

Poskytujúca strana poskytuje Prijímajúcej strane informácie a podklady ohľadne výmeny hydraulických častí odstredivých plynových kompresorov s elektrickým pohonom typu 650-21-2 za podmienok stanovených touto Dohodou o zachovaní mlčanlivosti (ďalej len „Dohoda“)

Poskytujúca strana poskytuje Prijímacej strane v súvislosti s účelom niektoré informácie dôverného charakteru týkajúce sa Poskytujúcej strany.

Poskytujúca strana má záujem na zachovaní dôvernosti obsahu všetkých informácií a dokumentov, ktoré budú Poskytujúcou stranou sprístupnené Prijímajúcej strane. Účelom tejto dohody je zabezpečiť dôvernosť informácií definovaných touto dohodou ako i deklaráciu strán dohody o právnej povahe poskytnutých informácií.

Poskytujúca strana v záujme ochrany informácií požaduje, aby sa Prijímajúca strana zaviazala zachovať mlčanlivosť a dôvernosť všetkých informácií poskytnutých v súvislosti s účelom tejto Dohody.

Strany dohody, uvedomujúc si prísne dôverný charakter, ako aj vlastníctvo dôverných informácií, dohodli sa na uzavretí tejto Dohody v nasledovnom znení:

Článok I.

Predmet dohody

1. Táto dohoda upravuje podmienky, na základe ktorých Poskytujúca strana sprístupní dôverné informácie Prijímajúcej strane v súvislosti s vyššie definovaným účelom tejto Dohody. Strany dohody sa ďalej dohodli, že povinnosti vyplývajúce z tejto Dohody sa primerane aplikujú aj na tie dôverné informácie, ktoré boli prípadne sprístupnené medzi stranami dohody pred dňom uzatvorenia tejto Dohody. Strany dohody sa ďalej dohodli, že s dôvernými informáciami definovanými v tejto Dohode sa bude zaobchádzať ako s obchodným tajomstvom v zmysle ust. § 17 Obchodného zákonníka.
2. Strany sa dohodli, že pre účel tejto dohody “dôverné informácie“ znamenajú akékoľvek a všetky informácie, údaje alebo znalosti poskytované v súvislosti s vyššie definovaným plnením, bez ohľadu na to či sú v hmotnej alebo nehmotnej forme, či sú vyjadrené ústne, písomne alebo v akejkoľvek inej podobe, a to aj v prípade, ak nie sú výslovne označené ako dôverné a to najmä obchodné a finančné informácie a údaje, technické informácie, nákresy, štúdie a know-how (ďalej len „dôverné informácie“).
3. Prijímajúca strana je povinná zachovávať mlčanlivosť a dôvernosť všetkých informácií a nesprístupniť dôverné informácie žiadnej tretej strane s výnimkou tých tretích strán, ktoré spolupracujú s Prijímajúcou stranou na vypracovaní odpovede v rámci postupu zadávania zákazky. Takéto osoby však musia byť zaviazané povinnosťou mlčanlivosti v písomnej forme minimálne v miere stanovenej touto Dohodou. Prijímajúca strana je povinná bezodkladne informovať Poskytujúcu stranu, ak sa dozvie že dôverné informácie boli sprístupnené tretej strane neoprávnene. Pre vylúčenie pochybnosti, Prijímajúca strana je oprávnená za podmienok tejto Dohody sprístupniť dôverné informácie tým tretím stranám, ktoré s ňou spolupracujú na príprave ponuky v rámci postupu zadávania zákazky ohľadne výmeny hydraulických častí odstredivých plynových kompresorov s elektrickým pohonom typu 650-21-2.
4. Dôverné informácie poskytnuté na základe tejto Dohody sú, a aj po ich poskytnutí zostanú, výlučným majetkom Poskytujúcej strany. Žiadna skutočnosť uvedená v tejto Dohode, ani žiadne sprístupnenie dôverných informácií Poskytujúcou stranou sa nebude chápať ako udelenie povolenia alebo postúpenie akéhokoľvek práva na používanie dôverných informácií poskytnutých Prijímajúcej strane iným spôsobom než stanovuje táto Dohoda.

Článok II.

Povinnosti Prijímajúcej strany

1. Prijímajúca strana je povinná dôverné informácie získané od Poskytujúcej strany dohody uchovávať v tajnosti, chrániť ich pred sprístupnením tretím stranám a zaobchádzať s nimi ako s prísne dôvernými. Prijímajúca strana súhlasí s tým, že v prípade poskytnutia informácií tretej strane zodpovedá za porušenie záväzku mlčanlivosti treťou stranou, akoby tento záväzok porušila sama.
2. Bez ohľadu na ostatné povinnosti a/alebo záväzky vyplývajúce z tejto Dohody, Prijímajúca strana sa zaväzuje, že:

(a) zabezpečí, že povinnosť vyplývajúca z tejto Dohody bude dodržiavaná všetkými pracovníkmi a spolupracujúcimi tretími stranami. Spolupracujúca tretia strana a zamestnanci Prijímajúcej strany, ktorí budú mať prístup k dôverným informáciám musia byť Prijímajúcou stranou zmluvne zaviazaní k dodržiavaniu mlčanlivosti o dôverných informáciách v rovnakom rozsahu a za rovnakých podmienok ako je stanovené touto Dohodou.

(b) sprístupnenie dôverných informácií obmedzí iba na takých zamestnancov, poradcov alebo subdodávateľov, ktorí k nim potrebujú mať prístup s ohľadom na uvedený účel, a zabezpečí, že príslušné osoby budú v plnej miere dodržiavať povinnosti vyplývajúce z tejto Dohody v takom rozsahu, ako keby boli stranami dohody;

(c) nebude rozmnožovať, uchovávať ani šíriť dôverné informácie, ani nepovolí, aby sa dôverné informácie rozmnožovali, uchovávali alebo šírili okrem prípadov, keď sa ich rozmnožovanie, uchovávanie alebo šírenie vyžaduje na uvedený účel;

(d) ochráni obchodné záujmy Poskytujúcej strany, ktorá sprístupní dôverné informácie, a prijme rovnaké opatrenia na ochranu dôverných informácií, ktorých uplatňovanie by sa očakávalo od opatrnej a obozretnej osoby v súvislosti s vlastnými obchodnými záujmami a dôvernými informáciami;

(e) vráti Poskytujúcej strane všetky dôverné informácie, kópie a hmotné dôkazy o nich v akejkoľvek forme a odstráni dôverné informácie zo všetkých vyhľadávacích systémov a databáz alebo ich zničí ihneď na príkaz Poskytujúcej strany, ktorá ich sprístupnila, a na jej žiadosť ihneď doručí potvrdenie príslušného vedúceho zamestnanca alebo riaditeľa, ktoré podľa okolností potvrdzuje ich vrátenie, odstránenie alebo zničenie;

(f) nesie voči Poskytujúcej strane zodpovednosť za dodržiavanie podmienok tejto Dohody a v plnej miere druhú stranu dohody odškodní a zbaví zodpovednosti za škody (vrátane poplatkov a výdavkov na právneho zástupcu), ktoré vzniknú v dôsledku porušenia tejto Dohody.

(g) je povinná, v prípadoch určených Poskytujúcou stranou, použiť na prenos dôverných informácií šifrovanie či inú vhodnú ochranu prenosu dôverných informácií;

(h) je povinná zaslať podpísanú Dohodu Poskytovateľovi a prevziať prístupový kľúč od Poskytovateľa, ktorý Prijímateľovi sprístupní všetky kľúčom chránené dokumenty;

(i) je povinná chrániť prístupové kľúče k chráneným podkladom a dokumentom a to najmä, ale nie výlučne, pred poškodením, stratou, odcudzením či akýmkoľvek možným zneužitím;

(j) bezodkladne oznámi Poskytovateľovi akýkoľvek, čo i len potenciálny únik dát alebo prístupových kľúčov k chráneným dokumentom, ktoré by sa mohli dostať do sféry neoprávnených osôb.

1. Povinnosti uvedené v tejto Dohode sa nevzťahujú na dôverné informácie, ktoré:
2. v čase sprístupnenia sú verejne známe alebo ktoré sa, po zákonnom a oprávnenom sprístupnení, stanú prístupné verejnosti inak ako porušením tejto Dohody;
3. Prijímajúca strana nezávisle vytvorila alebo získala inak ako porušením tejto Dohody;

(c) Prijímajúca strana kedykoľvek oprávnene získala od tretej strany bez obmedzenia v súvislosti s ich zverejnením alebo použitím;

(d) Prijímajúca strana musí sprístupniť v zmysle ustanovení všeobecne záväzného predpisu alebo na základe rozhodnutia súdu, orgánu činného v trestnom konaní alebo orgánu štátnej správy vydaného v súlade so všeobecne záväznými právnymi predpismi, za predpokladu, že Prijímajúca strana informovala Poskytujúcu stranu o akomkoľvek takomto povinnom sprístupnení informácií ihneď po tom, ako sa dozvedela o takejto právnej povinnosti sprístupniť informácie; alebo;

(e) Poskytujúca strana písomne udelila Prijímajúcej strane výslovný súhlas na ich sprístupnenie.

1. Strany dohody ďalej berú na vedomie a súhlasia, že:

(a) povinnosti uvedené v tejto Dohode sú primerané a nevyhnutné na ochranu oprávnených obchodných, podnikateľských a technických záujmov Poskytujúcej strany a zánik týchto povinností nebude mať vplyv na akékoľvek práva, ktoré Poskytujúca strana môže mať v súvislosti s dôvernými informáciami podľa príslušných právnych predpisov o duševnom vlastníctve;

(b) porušenie povinností, ktoré sa uvádzajú v tejto Dohode, Prijímajúcou stranou môže Poskytujúcej strane spôsobiť vážnu škodu a náhrada škody môže byť nedostatočná na to, aby predstavovala primeraný opravný prostriedok, a preto súhlasia, že majú právo (okrem všetkých ostatných práv zo zákona alebo podľa tejto Dohody vrátane peňažného odškodnenia) na získanie predbežného opatrenia alebo záväzného súdneho príkazu na zamedzenie porušenia povinností podľa tejto Dohody;

(c) prijatím informácií od Poskytujúcej strany Prijímajúca strana nezískava žiadne vlastnícke právo alebo iné právo k informáciám alebo v súvislosti s informáciami.

Článok III.

Sankcie

1. V prípade, ak Prijímajúca strana poruší ktorúkoľvek z povinností uvedených v tejto Dohode, má Poskytujúca strana voči Prijímajúcej strane nárok na zmluvnú pokutu vo výške 10.000,- EUR (a to osobitne za každý jednotlivý prípad porušenia niektorej z povinností). V prípade uplatnenia nároku na zmluvnú pokutu je Prijímajúca strana povinná uhradiť zmluvnú pokutu v lehote desiatich dní odo dňa doručenia písomného oznámenia Prijímajúcej strane, ktorým si Poskytujúca strana uplatnila svoj nárok na zmluvnú pokutu. Týmto nie je dotknuté právo Poskytujúcej strany na náhradu škôd spôsobených porušením tejto Dohody zo strany Prijímajúcej strany a práva vyplývajúce z neoprávneného zásahu do duševného vlastníctva (autorské práva, práva priemyselného vlastníctva), na základe osobitných predpisov.

Článok IV.

Záverečné ustanovenia

1. Pokiaľ je niektoré ustanovenie tejto Dohody neplatné alebo nevymáhateľné alebo sa takým stane, ostatné ustanovenia zostanú nedotknuté v platnosti.
2. Prijímajúca strana zodpovedá za plnenie svojich záväzkov voči Poskytujúcej strane podľa tejto Dohody alebo za prípadné porušenie takýchto záväzkov.
3. Neuplatnenie akýchkoľvek práv ktoroukoľvek stranou dohody sa nepovažuje za vzdanie sa takýchto práv, ani čiastočné uplatnenie akéhokoľvek práva nezabráni ďalšiemu uplatneniu týchto práv.
4. Po zrušení účelu, pre ktorý boli dôverné informácie odovzdané, alebo po zániku tejto Dohody sa Prijímajúca strana zaväzuje po doručení písomnej žiadosti Poskytujúcej strany bez zbytočného odkladu odovzdať všetky originálne hmotné nosiče dôverných informácií v písomnej alebo elektronickej podobe. Zároveň sa Prijímajúca strana zaväzuje zničiť všetky a v akejkoľvek podobe vyhotovené kópie dôverných informácii. Týmto článkom nie sú dotknuté zákonné povinnosti strán dohody týkajúcich sa archivácie dôverných informácií v súlade s právnymi predpismi.
5. V prípade, že písomná žiadosť podľa článku IV. ods. 3 tejto dohody nebude Prijímajúcej strane doručená v dobe deväťdesiatich (90) dní po zrušení účelu pre ktorý boli dôverné informácie poskytnuté alebo po zániku tejto Dohody, je Prijímajúca strana povinná originálne hmotné nosiče dôverných informácií bezodkladne bezpečne zlikvidovať.
6. Táto Dohoda nadobúda platnosť a účinnosť dňom jej podpisu oboma stranami dohody a jej platnosť zaniká uplynutím 10 rokov odo dňa jej podpisu.
7. Táto Dohoda sa spravuje právnymi predpismi platnými na území Slovenskej republiky.
8. Prípadné spory vyplývajúce z tejto Dohody budú riešené príslušnými súdmi so sídlom na území Slovenskej republiky.
9. Akýkoľvek dodatok k tejto Dohode je záväzný pre strany dohody iba na základe písomných očíslovaných dodatkov odsúhlasených oboma stranami dohody.
10. Táto Dohoda sa vyhotovuje v dvoch vyhotoveniach, po jednom vyhotovení pre každú stranu dohody.
11. Strany dohody prehlasujú, že túto Dohodu uzatvorili slobodne, vážne a bez omylu, nebola uzatvorená v tiesni ani za nápadne nevýhodných podmienok, Dohodu si prečítali, jej obsahu porozumeli a na znak súhlasu s jej obsahom ju podpisujú.

V Bratislave dňa:................. V ............................. dňa:.................

Poskytujúca strana: Prijímajúca strana:

.......................................

Mgr. Silvia Horaničová

Manažér strategického obstarávania

...................................... ............................................

Ing. Viliam Križan

Vedúci obstarávania a logistiky